Kommissionens forordning (EF) nr. 2303/2002

af 9. december 2002

om ændring af forordning (EF) nr. 230/2001 om indførelse af en midlertidig antidumpingtold på importen af tovværk og kabler af jern og stål med oprindelse i Den Tjekkiske Republik, Rusland, Thailand og Tyrkiet og om godtagelse af tilsagn fra visse importører i Den Tjekkiske Republik og Tyrkiet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 1972/2002(2), særlig artikel 8,

efter høring af det rådgivende udvalg, og

ud fra følgende betragtninger:

A. TIDLIGERE PROCEDURE

(1) Den 5. maj 2000 indledte Kommissionen en antidumpingprocedure(3) vedrørende importen af visse typer tovværk og kabler af jern og stål med oprindelse i bl.a. Tyrkiet. Proceduren førte til, at der i august 2001 blev indført en endelig antidumpingtold ved Rådets forordning (EF) nr. 1601/2001(4) for at afhjælpe de skadelige virkninger af dumping.

(2) Der indførtes midlertidige foranstaltninger ved Kommissionens forordning (EF) nr. 230/2001(5). Sideløbende godtog Kommissionen ved artikel 2, stk. 1, pristilsagn fra bl.a. den tyrkiske eksporterende producent Celik Halat ve Tel Sanayii AS. Importen af varer fremstillet og direkte eksporteret af dette selskab var fritaget fra antidumpingtolden ved artikel 2, stk. 2.

B. B. FRIVILLIG TILBAGETRÆKNING AF TILSAGNET

(3) Celik Halat ve Tel Sanayii AS har meddelt Kommissionen, at selskabet ønsker at trække sit tilsagn tilbage. Navnet Celik Halat ve Tel Sanayii AS bør derfor slettes fra listen over selskaber, hvis tilsagn er godtaget.

(4) Parallelt med denne forordning har Rådet ved forordning (EF) nr. 2288/2002(6) også fjernet den fritagelse fra den endelige antidumpingtold, der var indrømmet Celik Halat ve Tel Sanayii AS, ved at ændre artikel 2, stk. 1, i forordning (EF) nr. 1601/2001 -

UDSTEDT FØLGENDE FORORDNING:

Artikel 1

Det tilsagn, der er godtaget fra Celik Halat ve Tel Sanayii AS, trækkes tilbage.

Artikel 2

1. Tabellen i artikel 2, stk. 1, i forordning (EF) nr. 230/2001 erstattes af følgende tabel:

">TABELPOSITION>"

2. Artikel 2, stk. 2, i forordning (EF) nr. 230/2001 affattes således:

"2. Varer, der er angivet til overgang til fri omsætning i henhold til Taric-tillægskode A216 og A220, undtages fra den ved artikel 1 indførte antidumpingtold, forudsat at de er fremstillet og direkte eksporteret (dvs. faktureret og sendt) af et selskab anført i artikel 2, stk. 1, til et selskab, der handler som importør i Fællesskabet. Sådanne importerede varer skal også ledsages af en handelsfaktura, som mindst indeholder de oplysninger, der er anført i bilaget."

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. december 2002.

På Kommissionens vegne

Pascal Lamy

Medlem af Kommissionen

(1) EFT L 56 af 6.3.1996, s. 1.

(2) EFT L 305 af 7.11.2002, s. 1.

(3) EFT C 127 af 5.5.2000, s. 12.

(4) EFT L 211 af 4.8.2001, s. 1.

(5) EFT L 34 af 3.2.2001, s. 4.

(6) Se side 52 i denne Tidende.